CELEX: C2007/020/16
Language: sl
Date: 2007-01-27 00:00:00
Title: Zadeva C-486/06: Predlog za sprejetje predhodne odločbe, ki ga je vložilo hof van beroep te Antwerpen 27. novembra 2006 — BVBA Van Landeghem proti državi Belgiji

27.1.2007   
            
            
               SL
            
            
               Uradni list Evropske unije
            
            
               C 20/12
            
         Predlog za sprejetje predhodne odločbe, ki ga je vložilo hof van beroep te Antwerpen 27. novembra 2006 — BVBA Van Landeghem proti državi Belgiji
   (Zadeva C-486/06)
   (2007/C 20/17)
   Jezik postopka: nizozemščina
   Predložitveno sodišče
   Hof van beroep te Antwerpen.
   Stranki v postopku v glavni stvari
   
      Tožeča stranka: BVBA Van Landeghem.
   
      Tožena stranka: država Belgija.
   Vprašanje za predhodno odločanje
   
      „Ali je treba pick-up-e — motorna vozila z zaprto kabino, namenjeno potnikom, v katerem so za voznikovim sedežem ali klopjo zložljivi ali odstranljivi sedeži s trotočkovnimi varnostnimi pasovi, ter z nakladalno površino, ločeno od kabine, ki ni višja od 50 centimetrov, se lahko odpre samo zadaj in nima nobenih pripomočkov za pritrditev tovora —, katerih notranjost je luksuzno opremljena z vso opremo (vključno z usnjenimi električno nastavljivimi sedeži, z električnim upravljanjem ogledal in oken ter radijskim sprejemnikom s CD predvajalnikom itd.), z ABS zaviralnim sistemom, s 4 do 8-litrskim bencinskim motorjem z zelo visoko porabo, z avtomatskim menjalnikom, s štirikolesnim pogonom in z luksuznimi (športnimi) platišči, če so bili dani v promet in v porabo med 10. aprilom 1995 in 4. decembrom 1997, uvrstiti pod tarifno številko 8703 takrat veljavne kombinirane nomenklature (prvotno izdane z Uredbo Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1)) kot osebna vozila in druga motorna vozila, konstruirana predvsem za prevoz ljudi (razen vozil iz tarifne številke 8702), vključno z motornimi vozili za kombinirani prevoz ljudi in blaga in dirkalnimi avtomobili, ali kot tovornjake pod tarifno številko 8704 takrat veljavne kombinirane nomenklature ali pa pod drugo tarifno številko, kot sta 8703 ali 8704, takrat veljavne kombinirane nomenklature?“
   
   
      (1)  UL L 256, str. 1.